Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
President Rivlin: uus demograafiline reaalsus Iisraelis
kujutab otsest ohtu väärtustele, millele juudiriik ehitatud on.
Peaminister Netanyahu: praegune vägivallalaine Iisraelis
on osa lainete ookeanist, mis on kordunud juba 100 aastat.
Egiptuse president al-Sisi Ateenas:
Egiptuse-Kreeka lähedasem koostöö
on regiooni stabiilsuse, kasvu ja julgeoleku tagamiseks ülioluline.
Ametlikule USA-visiidile sõitnud Iisraeli president Rivlin
kohtub õhtul Valges Majas president Obamaga.
Washington Postile kirjutatud artiklis ütles Rivlin,
et kuigi hetkel pole asjalikku lahendust Iisraeli-palestiinlaste konfliktile
ja läbirääkimisi ei paista kuskilt, pidi juudiriik tegutsema,
et parandada olukorda ja kooseluvõimalusi tulevikus.
Rivlin rõhutas artiklis,
et Iisrael jättis Jeruusalemma palestiinlased hooletusse,
hüljates mitte üksnes nende heaolu, vaid ka linna juudi elanike julgeoleku.
Ta lisas, et usaldust ei saa siiski üksi ehitada
ja palestiinlased peavad lõpetama ässitamise ja vägivalla Iisraeli vastu.
Rivlin maandus New Yorgis eile õhtul ja sõitis rongiga edasi Washingtoni.
Enne USAsse sõitmist
osales Rivlin igaaastasel Herzeliya konverentsil
ja hoiatas Iisraeli muutuva reaalsuse eest,
kus kasvavad vähemused nõuavad valitsuselt uut lähenemist.
Uus kord Iisraelis pole lõpuaegade prohveteering,
vaid reaalsus.
Reaalsus, mida näeme täna
alates Iisraeli haridussüsteemi esimesest klassist.
1990. aastail ehitati Iisraeli ühiskonda olulise enamusega,
mida toetasid vähemused.
Rahvuslik-sionistliku enamuse kõrval oli kolm vähemust -
rahvus-religioosne vähemus, araabia vähemus ja ultraortodoksid.
See pilt võib olla sööbinud enamiku rahva, meedia
ja ka poliitilise süsteemi mällu.
Kuid tegelikkus on vahepeal täiesti muutunud.
Esimesed klassid koosnevad täna 38% rahvuslik-sekulaarsetest,
15% rahvuslik-religioossetest,
veerandist araablastest ja ligi veerandist ultraortodoksidest.
Rivlini sõnul kujutab uus demograafiline reaalsus Iisraelis
otsest ohtu väärtustele, millele juudiriik ehitatud on.
Vastupidiselt nendele lõhedele
näitab Iisraeli nelja peamise sektori jagunemine
omaenda alusstruktuuri,
mida me ei suuda kunagi hajutada ega kustutada.
Struktuuri, mida paljud peavad ohuks
Iisraeli liberaal-sekulaarsele loomusele ühelt poolt,
ja sionistlikule režiimile teiselt poolt.
Peaminister Netanyahu
pidas IDF-i Duvdevani üksuslastega küünlasüütamistseremoonia,
kus ta rõhutas, et praegune vägivallalaine
on osa lainete ookeanist, mis on kordunud juba 100 aastat.
Mu vanaisa saabus Jaffasse 1920. a.
Mõne kuu pärast põletasid araablased Juudi Immigratsiooniameti,
kuhu ta läks.
Seal mõrvati mõned juudid, nende seas kuulus kirjanik Brenner.
Meenutan seda aastat,
sionismivastase relvastatud võitluse algust,
kuna läheneb selle 100. aastapäev.
Võitlusega kaasnes alati nii terror
kui ka otsesed sõjalised konfrontatsioonid
ja oleme olnud vastamisi erinevate sõjaliste ohtudega,
kuid terrorioht on endine.
Oleme lainetena ilmneva terroriohu korduvalt tagasi löönud
ja nüüd oleme keset uut lainet.
Netanyahu rõhutas, et IDF juhib Iisraeli võitlust terrori vastu
ja tõdes armee tähtsust mitmete väljakutsete valguses.
Teie olete meie terrorivastase võitluse esirinne.
Enesetapupommitajate ring on külmunud,
ründajate ring oluliselt kasvanud.
Võime kätte saada, tabada, rünnata, kinni võtta
ja vajadusel neutraliseerida või tappa
on meie kardinaalne oskus end kaitsta.
Me ei suuda end kurja eest kaitsta, kui sellega võidelda ei saa.
Egiptuse president al-Sisi sõnul on Egiptuse-Kreeka lähedasem koostöö
regiooni stabiilsuse, kasvu ja julgeoleku tagamiseks ülioluline.
Kreeka ja Egiptus tahavad tõhustada oma majandus- ja energiakoostööd
ning sadamaühendusi pärast teise Suessi kanali avamist.
Vajame rohkem koostööd rahutus piirkonnas,
kus esineb terrorismi.
Vaja on majanduskoostööd ja ka julgeoleku- ja sõjalist koostööd.
Olukord on selge. Terrorism nõuab põhjalikku strateegiat selle vastu.
See ei ähvarda üksnes riike, kus terrorismi esineb,
vaid Lähis-Ida, Vahemere piirkonda, Euroopat ja kogu maailma.
Al-Sisi rääkis ka Egiptuse ja Kreeka pikkadest suhetest,
mis ulatuvad tuhandete aastate taha. Need aitavad riikidel tugevdada
kahepoolseid suhteid teineteisemõistmises ja austuses.
Napib stabiilsust. Kui 90 miljoni elanikuga maa oleks ebastabiilne,
mis juhtuks kogu regioonis?
Sajad tuhanded põgenikud
otsivad pelgupaika Euroopast.
Mis oleks juhtunud, kui Egiptuses poleks stabiilsust?
Kuhu saaksid 90 mln inimest minna?
Meie filosoofia ja teineteisemõistmine Vahemere riikidena,
mis on rajatud tuhandete aastate eest, on tõeline sild.
Mõistame kreeka filosoofiat ja nemad mõistavad egiptlasi.
Seepärast mõistame teineteist
ja suhtleme teineteisega vajaduse tulles.
Muidugi on Kreekal, Küprosel, Itaalial
ja meie teistel sõpradel Euroopas
väga oluline ülesanne,
sest me ei saa kõike üksi teha.
Kaks maad, millel on tähtis geopoliitiline roll
hapras ja ebastabiilses regioonis, kus kohtuvad kolm kontinenti,
ühendavad jõud rahu ja stabiilsuse taotlemiseks.
Al-Sisi osaleb Ateenas Kreeka, Küprose ja Egiptuse kohtumisel,
kus arendatakse regionaalkoostööd seoses kasvavate väljakutsetega.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Häid pühi! Homseni!
Tõlge: Monika Jaaguri